*****

ΚΑΝΟΝΙΣΜΟΣ (ΕΟΚ) αριθ. 1015/81 ΤΟΥ ΣΥΜΒΟΥΛΙΟΥ

της 9ης Απριλίου 1981

περί προσαρμογής, λόγω της προσχωρήσεως της Ελλάδος, του κανονισμού (ΕΟΚ) αριθ. 926/79 «περί του κοινού καθεστώτος εισαγωγών»

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πράξη προσχωρήσεως του 1979,

την πρόταση της Επιτροπής,

Εκτιμώντας:

ότι δυνάμει της πράξεως προσχωρήσεως η Ελληνική Δημοκρατία υποχρεούται να εφαρμόσει από 1η Ιανουαρίου 1981 τον κανονισμό (ΕΟΚ) αριθ. 926/79 του Συμβουλίου της 8ης Μαΐου 1979 περί του κοινού καθεστώτος εισαγωγών (1), με την επιφύλαξη των μεταβατικών εξαιρέσεων του άρθρου 115 της πράξεως προσχωρήσεως·

ότι δεδομένου ότι πρόκειται για προϊόντα τα οποία δεν αναφέρονται στο άρθρο 115 παράγραφος 1 της πράξεως προσχωρήσεως, και των οποίων η εισαγωγή δεν εμπίπτει στο καθεστώς κοινής ελευθερώσεως, η Ελληνική Δημοκρατία κρίνει αναγκαίο να διατηρήσει για έναν περιορισμένο αριθμό προϊόντων τους ποσοτικούς περιορισμούς κατά την εισαγωγή·

ότι λαμβανομένης υπόψη της καταστάσεως της ελληνικής αγοράς και της ευαισθησίας των τομέων οι οποίοι θίγονται από τα περιοριστικά μέτρα, η επιθυμία της ελληνικής κυβερνήσεως είναι δικαιολογημένη· ότι πρέπει συνεπώς να προσαρμοσθεί ο κανονισμός (ΕΟΚ) αριθ. 926/79,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Ελληνική Δημοκρατία δύναται να διατηρήσει, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 926/79, τους ποσοτικούς περιορισμούς όπως ανακεφαλαιώνονται στο παράρτημα του παρόντος κανονισμού.

Το παράρτημα Ι του κανονισμού (ΕΟΚ) αριθ. 926/79 συμπληρώνεται με την προσθήκη μιας συμπληρωματικής στήλης στη στήλη αριθ. 2. Η στήλη αυτή αφορά την Ελλάδα και δηλούται με τη συντομογραφία Ε. Με την επιφύλαξη του άρθρου 82 και του άρθρου 115 της πράξεως προσχωρήσεως του 1979, στη στήλη αυτή αναγράφονται, ως προϊόντα των οποίων η εισαγωγή είναι ελεύθερη, τα προϊόντα που δεν αναφέρονται ούτε στον πίνακα των εθνικών περιορισμών κατά την εισαγωγή στην Ελλάδα, ο οποίος περιλαμβάνεται στο παράρτημα του παρόντος κανονισμού, ούτε στον κοινό πίνακα ελευθερώσεως, ο οποίος περιλαμβάνεται στη στήλη 1 του παραρτήματος Ι του κανονισμού (ΕΟΚ) αριθ. 926/79.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στο Λουξεμβούργο, στις 9 Απριλίου 1981.

Για το Συμβούλιο

Ο Πρόεδρος

D. F. van der MEI

(1) ΕΕ αριθ. L 131 της 29. 5. 1979, σ. 15.

(1) ΑΚΡΙΒΗΣ ΠΕΡΙΓΡΑΦΗ ΟΡΙΣΜΕΝΩΝ ΠΡΟΪΟΝΤΩΝ

1.2 // 40.11 ex 40 // Αποκλειστικώς τύποι χρησιμοποιούμενοι εις ειδικά οχήματα, φορτηγά, λεωφορεία και γεργικούς ελκυστήρας // ex 63 // Αποκλειστικώς τύποι χρησιμοποιούμενοι εις γεωργικούς ελκυστήρας // 84.06 ex 20 // // ex 22 // // ex 24 // // ex 31 // Δίχρονοι βενζινοκινητήρες κυλινδρισμού άνω των 10 cm3 // ex 33 // // ex 35 // // ex 38 // // ex 43 // Ισχύος τουλάχιστον 37 kW // ex 72 ex 75 ex 84 // Κινητήρες ντήζελ και ημι-ντήζελ χρησιμοποιούμενοι ως κινητήρες προώσεως οχημάτων εδάφους ή σκαφών, συμπεριλαμβανομένων και των κινητήρων ελκυστήρων ισχύος τουλάχιστον 37 kW // ex 98 // Δίχρονοι βενζινοκινητήρες κυλινδρισμού άνω των 10 cm3· τετράχρονοι βενζινοκινητήρες κυλινδρισμού ίσου ή ανωτέρου των 150 cm3 και ισχύος ίσης ή κατωτέρας των 16 CV, περιλαμβανομένων των μερών, των μεμονωμένων τεμαχίων και εξαρτημάτων // 85.01 ex 31 // Ανώτερον των 0,37 kW μέχρι 0,75kW // ex 38 // Ανώτερον των 75 kW μέχρι 370 kW // ex 91 // Μέρη και μεμονωμένα τεμάχια ηλεκτροκινητήρων ισχύος 0,37 kW maexri 370 kW // 85.03 ex 11 // // ex 19 // // ex 20 ex 30 ex 40 ex 50 ex 90 // Τύποι R 6, R 14, R 20 των 1,5 volt και τύποι R3 12 των 4,5 volt αντιστοιχούντες εις την διεθνή IEC αριθ. 86/2/77 // 85.15 ex 99 // Πλαίσια συσκευών λήψεως τηλεοράσεως και τα μέρη αυτών· συνηνωμένα ή συνηρμολογημένα πλαίσια τυπωμένων κυκλωμάτων εκ μετάλλου δια συσκευάς λήψεως τηλεοράσεως // 85.23 ex 12 // // ex 21 // // ex 29 // Καλώδια δια κεραίας τηλεοράσεως // ex 31 // // ex 39 // // 87.02 ex 12 // // ex 14 // // ex 21 // // ex 23 ex 25 ex 27 // Φερόντων περισσοτέρας των 6 θέσεων καθημένων // 87.05 ex 11 // Φερόντων περισσοτέρας των 6 και ολιγωτέρας των 15 θέσεων καθημένων // ex 91 // Αμάξωμα και μεταλλικοί θάλαμοι, εξαιρουμένων εκείνων των αυτοκινήτων αμαξών δια την μεταφοράν προσώπων των φερουσών 6 ή ολιγωτέρας θέσεις καθημένων